
BENDROJO SKYRIAUS ŪKIO REIKALŲ SPECIALISTO PAREIGYBĖS APRAŠYMAS


I SKYRIUS
 PAREIGYBĖ

	1. Biržų rajono savivaldybės administracijos Bendrojo skyriaus ūkio reikalų specialistas (toliau – darbuotojas) yra priskiriamas kvalifikuotų darbuotojų pareigybės grupei.
	2. Pareigybės lygis – C.

II SKYRIUS
 SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas privalo turėti ne žemesnį kaip vidurinį išsilavinimą ir įgytą profesinę kvalifikaciją, vairuotojo pažymėjimą, suteikiantį teisę vairuoti B kategorijos kelių transporto priemones, turėti trejų metų vairavimo patirtį.
3.1. Darbuotojas turi išmanyti darbe naudojamos technikos technines charakteristikas, eksploatacijos ir remonto instrukcijas, saugaus darbo su įrankiais taisykles, sanitarijos ir higienos reikalavimus.
3.2. Darbuotojas turi turėti transporto priemonių techninės eksploatacijos žinių ir įgūdžių.

III SKYRIUS
 ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias pareigas:
4.1. prižiūri Savivaldybės administracijos administracinius pastatus su priklausiniais (Vytauto g. 38, Vytauto g. 59, Biržuose), kitus neturinčius naudotojo Savivaldybės administracijai priklausančius pastatus ir juose esančias patalpas;
4.2. informuoja Bendrojo skyriaus vyriausiąjį ūkio reikalų specialistą apie prižiūrimų pastatų ir juose esančių patalpų bei inventoriaus techninę būklę pastebėtus trūkumus ir gedimus, praneša apie atliekamus darbus;
4.3. vykdo smulkų pastatų ir juose esančių patalpų bei inventoriaus remontą;
4.4. atlieka krovimo, pernešimo, valymo ir aplinkos tvarkymo darbus;
4.5. darbų vykdymo metu užtikrina patalpų ir materialinių vertybių apsaugą;
4.6. užtikrina, kad darbo įrankiai, inventorius, priemonės, darbo drabužiai būtų laikomi tvarkingai jiems skirtoje vietoje;
4.7. atlieka krovinių pervežimo darbus, juos pakrauna ir iškrauna; užtikrina, kad faktiškai pakrautas krovinys atitiktų dokumentuose nurodytą kiekį bei krovinį, o jeigu neatitinka, nepasirašo dokumentų ir informuoja apie tai Bendrojo skyriaus vyriausiąjį ūkio reikalų specialistą. Užtikrina, kad krovinys būtų pakrautas saugiai ir stabiliai, o atvykus į paskirties vietą, būtų perduotas pagal nustatytą tvarką;
4.8. nuolat prižiūri jam priskirto automobilio techninę būklę ir jo komplektiškumą, laiku šalina gedimus, turinčius įtakos eismo saugumui;
4.9. periodiškai atlieka automobilio techninę priežiūrą, nustatytu laiku automobilį paruošia techninei apžiūrai;
4.10. pavaduoja kitą ūkio reikalų specialistą, kai jo nėra. 

